Public procurement notice: Contract Award Notice
Published: 2021-02-16
Buyer: Vajszló Nagyközség Önkormányzata
Country: HU
Contract type: Works
Procedure: Open procedure
CPV classification: 45200000: Building and civil engineering work | 45232420 | 45252100 | 45252127 | 45252130
Award criteria: The most economic tender

Technical requirements: Roboty budowlane w zakresie wznoszenia kompletnych obiektów budowlanych lub ich części oraz roboty w zakresie inżynierii lądowej i wodnej
Vajszló szennyvíztisztító telepének, valamint Vajszló, Csányoszró és Nagycsány települések szennyvízelvezető rendszerének a Kormány 1266/2018. (VI. 11.) Korm. határozata szerint megvalósuló projekthez kapcsolódó engedélyes és kiviteli tervek elkészítése, továbbá kivitelezés a FIDIC Sárga Könyv feltételei szerint.
Feltételes eljárás: Ajánlatkérő jelen eljárásban foglalt beruházás finanszírozása érdekében, amennyiben a legkedvezőbb Ajánlattevő által megajánlott nettó ajánlati ár a rendelkezésre fedezet összegét meghaladja, további támogatásra irányuló igényt nyújt be. Amennyiben Ajánlatkérő a támogatást nem vagy az igényeltnél kisebb összegben kapja meg, azt olyan körülménynek kell tekinteni, amely miatt az eljárást eredménytelenné nyilváníthatja [Kbt. 53.§ (6) bekezdés]. Ajánlatkérő az előzőek mellett a támogatás folyósítását felfüggesztő feltételként is kiköti a közbeszerzési eljárás eredményeként megkötendő Vállalkozási szerződés hatályba lépéséhez.
Országos közút burkolatában épített vezeték hossza:2578 m. Kopóréteg helyreállítás sávszélességben:9395 m2
A kivitelezési munkával kapcsolatos részletes információt és a feladatok részletes meghatározását, a műszaki, és anyagminőséggel szemben támasztott követelményeket, mennyiségeket a KD mellékleteként megküldött tervdokumentáció, műszaki leírás,árazatlan költségvetések és a Megrendelői követelmények tartalmazzák.
Részajánlattétel kizárásának indoka: Ajánlatkérő a részajánlattétel lehetőségét a beszerzés tárgyának és jellegének megfelelően megvizsgálta, és akként határozott, hogy a beszerzési igény, a beszerzés tárgyának jellege (tervkészítés és kivitelezés) és a szerződéshez kapcsolódó további körülmények, így a versenysemlegesség követelménye, valamint a beruházás mérete, jellege és a támogatásból megvalósuló volta miatt a költséghatékonyság szempontja, továbbá a tervező és a kivitelező közötti esetleges jogviták elkerülése nem teszik lehetővé a közbeszerzés egy részére történő ajánlattételt. Továbbá a kivitelezés és tervezés egyes részfolyamatai szorosan egymáshoz kapcsolódnak, egymásra épülnek, és nem tartalmaznak olyan részfeladatot, mely a többitől elválaszthatóan, önálló egységként kezelhető, továbbá a beruházás munkaszervezése egy ajánlattevő esetében hatékonyabban megoldható.
Minőségi kritérium (MK) 2-4. értékelési részszempontra vonatkozó ajánlati elem alátámasztására az ajánlatban csatolandó a SZE Szakmai önéletrajza, végz-t ig okirata, rend állási nyila-a a KD szerint. Adható pontszám: 0-10 pont. Értékelés módszere: Ár-MK 1 ért.:fordított arányosítás. MK 2-4. ért.: egyenes arányosítás (legkedvezőtlenebb 0 hónap, legkedvezőbb 60 hónap). MK 5. ért.: pontozás.
Közbeszerzési Döntőbizottság 2021. január 7. napján tárgyi eljárásban D.476/26/2020. iktatószámon meghozta határozatát. A határozat értelmében a Döntőbizottság megsemmisítette az ajánlatkérő 2020. március 3. napján megküldött kiegészítő tájékoztatása 19. kérdésére adott válaszát és az ajánlatkérőnek a jelen közbeszerzési eljárásban hozott azt követő valamennyi döntését, eljárási cselekményét, továbbá a jogorvoslati kérelem tekintetében az eljárást megszüntette.
A Közbeszerzési Döntőbizottság az Ajánlati felhívást nem semmisítette meg, így az eljárás újra a bontást megelőző ajánlattételi szakaszba került, melyre figyelemmel a Bíráló Bizottság az eljárás felfüggesztését lezárta és az eljárást folytatta.
A határozat értelmében megállapította, hogy a közbeszerzési dokumentumok átdolgozása szükséges a határozat 116. pontjának alapulvételével az ingatlanok és az elvezető vezeték csatlakozási pontjának magassági adataira vonatkozó információ megadásával.
Ajánlatkérő álláspontja szerint a közbeszerzési dokumentumok ilyen mértékű átdolgozása lényeges módosításnak minősül, mert azzal a hatással jár, hogy más piaci szereplők számára is megnyitja vagy érdemben vonzóbbá teszi az eljárásban való részvételi lehetőségét, a közbeszerzési eljárásban utóbb merül fel olyan információ, amelynek már az eljárás megindításakori ismerete alapvetően befolyásolhatta volna az érdekelt gazdasági szereplők arra vonatkozó döntését, hogy a közbeszerzési eljárásban tudnak-e ajánlatot tenni, így a módosítás a Kbt. 55.§ (6) bekezdésébe ütközik.
A Kbt. 53.§ (1) bekezdése alapján az ajánlatkérő az eljárást megindító felhívást az ajánlattételi, több szakaszból álló eljárás esetén a részvételi határidő lejártáig vonhatja vissza.
Az egyértelmű jogi helyzet tehát az, hogy AK döntése alapján teljesen jogszerűen indokolás nélkül visszavonhatja eljárását, hiszen a bontást meg nem történtnek kell tekinteni a KDB határozata alapján és az eljárás ajánlattételi szakaszban van.
A továbblépés érdekében AK egyeztetett az EKR rendszert üzemeltető Nekszt Kft.-vel, akitől azt a tájékoztatást kapta, hogy
Szándékától függetlenül az EKR nem tudja kezelni technikai oldalról azt a helyzetet, hogy egy eljárás visszakerül a KDB döntésnek megfelelően a korábbi eljárási - ajánlattételi - szakaszba, a korábbi eljárást az EKR rendszerben nem lehet folytatni, illetve a visszavonásról a rendszer nem tud hirdetményt generálni, így arról más módon kell az érintetteket tájékoztatni. A Nekszt Kft. többek között szó szerint az alábbiakat javasolta AK-nek: „a fejlesztők továbbra is csak azt tudják javasolni, hogy írjanak ki új eljárást.”